PLANINSKO DRUŠTVO CELJE MATICA                                                                         Celje, 25.02.2009

ODSEK ZA POHODNIŠTVO,  STANETOVA 20,  SI-3000  CELJE

Tel.  03 492 4850,  051 338 358

GOSPODAR NOTRANJSKIH GORA

SNEŽNIK,  1796 m, 

V NEDELJO,  8. MARCA 2009

VSE OD ALP DO VELEBITA

SE NAŠ NOTRANJSKI VIŠINSKI PRVAK ZAMAN OZIRA PO DORASLEM  TEKMECU,

NE MORE PA SE PRITOŽEVATI NAD POMANJKANJEM SVOJIH ČASTILCEV,

KI POLETI IN POZIMI GOMAZE PO NJEGOVEM RAZGLEDNEM TEMENU.

PRILJUBLJENIH MNOŽIČNIH ZIMSKIH VZPONOV NA SNEŽNIK ŽE NEKAJ LET NI VEČ.

ODPADLO JE ŽIGOSANJE IZKAZNIC; TRIDESETKRAT JE BILO MENDA DOVOLJKRAT.

SNEŽNIŠKA GAZ NAS PA ŠE VEDNO VABI.

RESDA NI VEČ TAKO GLOBOKA, A ZATO NI NIČ MANJ NEPREDVIDLJIVA IN LEDENA KOT NEKOČ.

NA TISTEM KONCU NISMO BILI ŽE NEKAJ LET

IN ZAŽELELI SMO SI HOJE PO OBSEŽNIH  NOTRANJSKIH GOZDOVIH TER RAZGLEDA S SNEŽNIKA.

NE VEMO, KAKŠNA POT BO LETOS NITI KAKŠNO VREME NAM BO SKUHAL.

PRI SNEŽNIKU SMO VAJENI ŽE VSEGA PA ŠE VEDNO SMO BILI Z VZPONOM ZADOVOLJNI.

ZATO VAS SKUPAJ Z JOŽETOM
VABIMO NA PREČENJE MOGOČNE GORE S SVIŠČAKOV PA VSE DO GRADA SNEŽNIKA.

S POSTAJALIŠČA PRED PARKIRNO STAVBO OB LJUBLJANSKI CESTI
SE ODPRAVIMO Z NAROČENIM AVTOBUSOM OB PETIH ZJUTRAJ, 5:00.

PRIMORSKO AVTOMOBILSKO CESTO ZAPUSTIMO V POSTOJNI.

PO DVAJSET KILOMETROV DOLGI GOZDNI CESTI IZ ILIRSKE BISTRICE, 406 m,

SE PRIPELJEMO NA RAZSEŽNO PLANOTO IN PO NJEJ PRODREMO V OSRČJE SNEŽNIŠKIH GOZDOV.

JUTRANJO VOŽNJO SKLENEMO V BLIŽINI PLANINSKEGA DOMA NA SVIŠČAKIH, 1242 m.

NA SVIŠČAKIH SO MOGOČEN PLANINSKI DOM ZGRADILI ITALIJANI LETA 1925

IN GA IMENOVALI PO Gabrielu d'Annuziu, 1863-1938, PISATELJU DVOMLJIVEGA SLOVESA.

MED VOJNO JE DOM POGOREL IN BIL POZNEJE PORUŠEN,

DANAŠNJA STAVBA PA JE ZRASLA IZ PRISTAVE POLEG NJEGA.

SNEŽNIŠKA GAZ VODI SKOZI STRNJENO DOPUSTNIŠKO NASELJE SVIŠČAKI
IN V DVEH URAH NAS SKOZI BOTANIČNI REZERVAT PRIPELJE NA VELIKI SNEŽNIK, 1796 m.

TIK POD VRHOM STOJI KOČA,
KI JE BILA LETA 1961 PREUREJENA IZ PREDVOJNE ITALIJANSKE PROTILETALSKE OPAZOVALNICE.
IMENUJE SE PO ŠOLNIKU, LOVCU IN PLANINCU Dragu Karolinu, 1901-1993,

KI SE JE RODIL NA DOBRNI IN JE SNEŽNIKU POSVETIL 35 LET SVOJEGA ŽIVLJENJA.

NAVZLIC OBIČAJNI GNEČI SE V KOČI OGREJEMO IN OKREPČAMO, ŠE PREDEN STOPIMO NA VRH.

S SNEŽNIKA SESTOPIMO V LOŠKO DOLINO PO OZNAČENI POTI,

KI PELJE MIMO BORNIH OSTANKOV SNEŽNIŠKE KOČE IZ LETA 1874.

LE TRIGLAVSKI TEMPELJ IZ LETA 1871 

JE MENDA ŠE STAREJŠA GORNIŠKA POSTOJANKA NA SLOVENSKIH TLEH.

KRAINER-SCHNEEEBERG-HAUS SO POSTAVILI ČLANI 
TRŽAŠKE PODRUŽNICE NEMŠKEGA IN AVSTRIJSKEGA PLANINSKEGA DRUŠTVA.

OB ODPRTJU STA SODELOVALA TUDI PESNIK dr.Rudolf Baumbach, 1840-1905,

KI JE TEDAJ ŽE SNOVAL PRAVLJICO O Zlatorogu,

IN MLADI Julius Kugy, 1858-1944, KI PA SE TISTIKRAT NA SNEŽNIKU NI IZGUBIL...

TUDI MI NAJDEMO NADALJEVANJE STEZE ČEZ GAŠPERJEV HRIB, 1402 m,

NA GOZDNO CESTO, KI MIMO ČAŠE PELJE V LESKOVO DOLINO, 787 m.

VANJO PRIPELJE DOBRA GOZDNA CESTA, A TUDI RAZLIČICA EVROPSKE PEŠPOTI E6.

SLEDNJI SLEDIMO SKOZI LEPI DOLEC, 822 m, DO RAZPOTJA V BIČKIH LAZIH, 900 m.

ODONDOD SE DRŽIMO OSNOVNE STEZE E6,

KI PELJE PO LUIZINI CESTI, 820 m, IN ČEZ LUIZIN KAMEN, 710 m.

KO PRISPEMO DO GRADA SNEŽNIKA, 600 m,

SKLENEMO DANAŠNJE OKOLI 7 ur DOLGO PREČENJE NOTRANJSKEGA VELIKANA.

MOGOČNI GRAD JE OMENJEN ŽE LETA 1268,

PRED DRUGO VOJNO PA JE BIL STO LET V LASTI KNEZOV Schönburgov Waldenburgov,

DANES STA V NJEM LOVSKI IN POLHARSKI MUZEJ PA STILNO POHIŠTVO IZ 18. IN 19. STOLETJA.

MEDTEM JE NAŠ VOZNIK ČAKAL NA SVIŠČAKIH DO 14. ure,

DA SI NE BI MI SAMI ONEMOGOČILI MOREBITNEGA UMIKA S SNEŽNIKA,

NATO PA SKOZI ILIRSKO BISTRICO IN MIMO POSTOJNE NAMERIL BLIZU 90 km…

NA GLAZIJI IZSTOPIMO PREDVIDOMA okoli 20.ure.

ČE BO VRH V LEDU, VZEMIMO S SABO DEREZE IN CEPIN.

OB MOČNI BURJI BI LE TEŽKO PREŽIVELI BREZ TOPLIH POKRIVAL IN OBLAČIL.

ZA IZLET SE PRIJAVIMO V DRUŠTVENI PISARNI NA STANETOVI 20,

ZA NAROČENI PREVOZ PA PRISPEVAMO 16,00 evrov.

PA UDOBNO GAZ!
Tone Primožič

